Ferrotüüp
Ferrotüüp (ingl k tintype, ferrotype, melainotype, melanograph) on märgkolloodiummenetluse teel saadud nõrgalt alasäritatud negatiivkujutis musta värvi või tumeda lakiga kaetud metallplaadil (nt raudplekk, alumiinium). Kujutis mõjus plaadil positiivina samal põhimõttel nagu ambrotüübi puhul: kujutise tihedamad alad on tumedast taustast heledamad. Kuid erinevalt klaaspõhimikul ambrotüübist, mille lahutamatuks osaks on mustal taustal vormistus, mõjub ferrotüübi puhul kujutis kohe positiivina, sest põhimik on musta värvi. Ferrotüüpia oli levinud fotomenetlus 1850. aastate keskpaigast kuni 1920. aastateni ning sellel on mitmeid nimetusi: tintype (ingl k tin – tina, viidates kujutise tinahallile toonile) ferrotype (viidates raudplekist põhimikule) melainotype, melanograph (kr k melaino – tume) lettertype (ingl k letter – kiri, viidates piltide saatmisele ja vahetamisele kirja teel) ameerika päevapilt